อาการดีซ่านคืออะไร
อาการตาเหลืองตัวเหลือง ปัสสาวะสีเหลืองเหมือนสีขมิ้น ถ้าสีเหมือนน้ำชา และเหลืองเป็นเพียงบางครั้ง ไม่ใช่อาการของดีซ่าน พบได้ในคนที่เป็นโรคเกี่ยวกับตับ ถุงน้ำดี และโรคทางเลือด ตรวจเมื่อไร เมื่อมีอาการไข้ตัวร้อน อ่อนเพลีย ปวดท้อง โดยเฉพาะปวดเฉียบตรงบริเวณชายโครงข้างขวา ซีดเหลือง หรือปัสสาวะสีเหลืองเข้มเหมือนสีขมิ้นทุกครั้งที่ถ่ายปัสสาวะ ตรวจอย่างไร ตรวจในที่ที่มีแสงแดดสว่าง ไม่สลัวจนเกินไป ไม่ควรตรวจในเวลากลางคืนหรือใต้แสงไฟ โดยให้คนที่สงสัยว่าจะเป็นดีซ่าน นั่ง นอน หรือยืนก็ได้ แล้วให้เหลือกมองลงปลายเท้า ส่วนผู้ตรวจใช้นิ้วมือเลิกเปลือกตาบนขึ้น แล้วมองดูที่บริเวณเปลือกตาขาวมีสีเหลืองผิดไปจากปกติหรือไม่ รูปที่ 1 บางคนที่เป็นดีซ่านมากๆ ก็จะเห็นตาขาวเป็นสีเหลืองอย่างชัดเจน แต่ในรายที่เป็นไม่มาก อาจมองเห็นไม่ชัด หากสงสัยควรแนะนำให้ไปหาหมอตรวจให้แน่ใจ การดูแลรักษา ถ้าสงสัยเป็น ดีซ่าน ควรจะหาหมอทุกราย สาเหตุและการปฏิบัติตนเกี่ยวกับอาการดีซ่าน ให้ดูในเรื่อง โรคดีซ่าน-ตาเหลือ
12.อายุรศาสตร์ (อายุรศาสตร์) - Internal Medicine